Noile funcţii Zoom îţi fac viaţa mai uşoară în şedinţe.
Zoom lansează funcţii de ajustare a luminii, editare a pielii, dar şi de reducere a zgomotului de fundal. Pentru a le folosi trebuie să faci un update la versiunea 5.2. Dacă ai curaj să elimini tensiunea dintr-o şedintă grea, Zoom te ajută şi cu asta.
Cei de la Zoom se ţin tare în faţa concurenţei, Google Meet. Îţi aduc funcţii noi aşa că de acum, chiar dacă intri în şedinţă dintr-o cameră întunecată, poţi mări luminozitatea. Pentru şedinţele matinale când nu ai chef să te machiezi, îţi poţi edita pielea cu opţiunea smoothening.Au şi o opţiune nouă care îţi permite să rămâi în prim plan şi să blurezi fundalul. Parcă totul este gândit pentru a te salva din orice situaţie penibilă, acum că mai toţi lucrăm de acasă.Cireaşa de pe tort este pachetul de filtre şi animaţii. Cu uşurinţă, poţi detensiona o şedinţă mai puţin plăcută însă îţi trebuie ceva curaj pentru că niciodată nu ştii cum va reacţiona şeful tău. Ultima dar poate cea mai intereantă este cea de reducere a zgomotului de fundal.Spor la şedinţe!